CELEX: 62012TA0403
Language: sk
Date: 2015-10-13 00:00:00
Title: Vec T-403/12: Rozsudok Všeobecného súdu z 13. októbra 2015 – Intrasoft International/Komisia („Verejné zákazky na služby — Verejné obstarávanie — Technická podpora pre srbskú colnú správu v rámci modernizácie colného systému — Konflikt záujmov — Zamietnutie ponuky uchádzača delegáciou Únie v Srbskej republike — Implicitné odmietnutie sťažnosti podanej proti rozhodnutiu o zamietnutí ponuky“)

30.11.2015   
            
            
               SK
            
            
               Úradný vestník Európskej únie
            
            
               C 398/32
            
         Rozsudok Všeobecného súdu z 13. októbra 2015 – Intrasoft International/Komisia
   (Vec T-403/12) (1)
   
   ((„Verejné zákazky na služby - Verejné obstarávanie - Technická podpora pre srbskú colnú správu v rámci modernizácie colného systému - Konflikt záujmov - Zamietnutie ponuky uchádzača delegáciou Únie v Srbskej republike - Implicitné odmietnutie sťažnosti podanej proti rozhodnutiu o zamietnutí ponuky“))
   (2015/C 398/41)
   Jazyk konania: angličtina
   
      Účastníci konania
   
   
      Žalobkyňa: Intrasoft International SA (Luxemburg, Luxembursko) (v zastúpení: S. Pappas, avocat)
   
      Žalovaná: Európska komisia (v zastúpení: F. Erlbacher a E. Georgieva, splnomocnení zástupcovia)
   
      Predmet veci
   
   Jednak návrh na zrušenie listu Komisie z 10. augusta 2012 konajúcej prostredníctvom delegácie Európskej únie v Srbskej republike, ktorým sa oznámilo, že verejná zákazka na služby týkajúca sa verejného obstarávania EuropeAid/131367/C/SER/RS, s názvom „Technická podpora pre srbskú colnú správu v rámci modernizácie colného systému“ (Ú. v. EÚ 2011/S 160-262712), nemôže byť pridelená konzorciu, ktorého súčasťou je Intrasoft International SA, a jednak návrh na zrušenie údajne implicitného rozhodnutia o odmietnutí sťažnosti podanej žalobkyňou proti listu z 10. augusta 2012
   
      Výrok rozsudku
   
   
               1.
            
            
               Rozhodnutie o zamietnutí ponuky konzorcia, ktorého súčasťou je Intrasoft International SA, nachádzajúce sa v liste z 10. augusta 2012 vypracované delegáciou Európskej únie v Srbskej republike ako verejným obstarávateľom povereným Európskou komisiou a týkajúce sa verejného obstarávania EuropeAid/131367/C/SER/RS, s názvom „Technická podpora pre srbskú colnú správu v rámci modernizácie colného systému“, sa zrušuje.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia je povinná nahradiť trovy konania, vrátane trov súvisiacich s konaním o nariadení predbežného opatrenia.
            
         
      (1)  Ú. v. EÚ C 343, 10.11.2012.